కర్ణాటక సంపర్క్ క్రాంతి ఎక్స్‌ప్రెస్
కర్ణాటక సంపర్క్ క్రాంతి ఎక్స్‌ప్రెస్ యశ్వంతపూర్ హజరత్ నిజాముద్దీన్ రైల్వే స్టేషన్ ల మధ్య నడిచే సంపర్క్ క్రాంతి ఎక్స్‌ప్రెస్ రైలు.12650 నెంబరుతో యశ్వంతపూర్ నుండి బయలుదేరి ధర్మవరం, కాచిగూడ, భోపాల్ మీదుగా ప్రయాణిస్తూ ఢిల్లీ చేరుతుంది.ఈ రైలుకు అనుబంధంగా మరొక సంపర్క్ క్రాంతి ఎక్స్‌ప్రెస్ యశ్వంతపూర్, చండీగఢ్ ల మద్య నడుస్తున్నది.ఈ రైళ్ళూ కర్ణాటక ఎక్స్‌ప్రెస్, మరియు బెంగళూరు రాజధాని ఎక్స్‌ప్రెస్ లకు ప్రత్యామ్నాయ రైలుగా ఉపయోగపడుతున్నాయి.
2005 వ సంవత్సరంలో కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు నడిచే విధంగా ప్రవేశపెట్టారు.పిదప దీనిని వారానికి మూడుసార్లూ, తరువాత వారారానికి ఐదుసార్లు నడిచే విధంగా మార్పులు చేసారు.ఈ రైలు యశ్వంతపూర్ లో 12649 నెంబరుతో లో బయలుదేరి ధర్మవరం, ధోన్, కర్నూలు, కాచిగూడ, భోపాల్, నాగ్పూర్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2005 వ సంవత్సరంలోనే కర్ణాటక సంపర్క్ క్రాంతి ఎక్స్‌ప్రెస్ ను ప్రవేశపెట్టినప్పటికి అది కర్ణాటక ప్రజల అవసరాలు తీర్చలేకపోయింది.దాంతో 2009 వ సంవత్సరంలో రెండవ కర్ణాటక సంపర్క్ క్రాంతి ఎక్స్‌ప్రెస్ వారానికి రెండు రోజులు నడిచే విధంగా ప్రవేశపెట్టడం జరిగింది.ఇది యశ్వంతపూర్ లో 12629 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ లమీదుగా ప్రయాణిస్తూ హజరత్ నిజాముద్దీన్ రైల్వే స్టేషన్ చేరేది.
2012 లో మరొక కర్ణాటక సంపర్క్ క్రాంతి ఎక్స్‌ప్రెస్ ను వారానికి రెండు రోజులు యశ్వంతపూర్, చండీగఢ్ నడిచే విధంగా ప్రవేశపెట్టారు.ఈ రైలు యశ్వంతపూర్ నుండి 22865 నెంబరుతో బయలుదేరి దావణగెరె, హుబ్లీ, బెల్గాం, పూణే, మన్మాడ్, భోపాల్, ఝాన్సీ, హజరత్ నిజాముద్దీన్ రైల్వే స్టేషన్, అంబాలా ల మీదుగా ప్రయాణిస్తూ చండీగఢ్ చేరు విధంగా ప్రవేశపెట్టడం జరిగింది.
గ్రాండ్ ట్రంక్ ఎక్స్‌ప్రెస్
గ్రాండ్ ట్రంక్ ఎక్స్ ప్రెస్ రైలు ప్రస్తుతం కొత్త ఢిల్లీ మరియు చెన్నై సెంట్రల్ మధ్య నడుస్తోంది. ఈ రెండు స్టేషన్లు కాకుండా మధ్యలో మరో 34 చోట్ల ఈ రైలు ఆగుతుంది. ఇదే మార్గంలో నడిచే తమిళనాడు ఎక్స్ ప్రెస్ కేవలం 9 మధ్యంతర స్టేషన్లలో మాత్రమే ఆగుతుంది. సాంకేతికంగా చెప్పాలంటే తమిళనాడు ఎక్స్ ప్రెస్ రైలు హజ్రత్ నిజాముద్దీన్ మరియు చెన్నై సెంట్రల్ మధ్య నడుస్తూ ఈ మార్గంలో నడిచే వేగవంతమైన రైలుగా గుర్తింపు పొందింది. ఈ రైలు మొత్తం ప్రయాణాన్ని28 గంటల 10 నిమిషాల్లో తన గమ్యాన్ని చేరుతుంది. చెన్నై గరీభ్ రథ్ ఎక్స్ ప్రెస్ 9 మధ్యంతర స్టేషన్లలో ఆగుతూ న్యూఢిల్లీ మరియు చెన్నై మధ్య సుమారు ఇంతే కాలంలో ప్రయాణిస్తుంది. తమిళనాడు సంపర్క్ క్రాంతి ఎక్స్ ప్రెస్ రైలు హజ్రత్ నిజాముద్దీన్ మరియు మధురై జంక్షన్ మధ్య ప్రయాణిస్తూ హజ్రత్ నిజాముద్దీన్, మరియు చెన్నై ఎగ్ మోర్ మధ్య దూరాన్ని 34 గంటల 50 నిమిషాల్లో అధిగమిస్తుంది. ఈ మధ్య కేవలం 4 స్టేషన్లలో మాత్రమే ఆగుతుంది. (ఇది ఆగే 5వ స్టేషన్ గా చెన్నై బీచ్ స్టేషన్ కూడా తర్వాత చేర్చారు.)